Diari Oficial de la Generalitat Valenciana


Sumari del DOGV 7631, del 07-10-2015 (2015/8160)

RESOLUCIÓ de 5 d'octubre de 2015, del president de CulturArts Generalitat, per la qual es concedeixen ajudes per a millorar la producció audiovisual en valencià i, en concret, per al desenvolupament i preparació de projectes de llargmetratges i minisèries de ficció, animació i documentals per a l'any 2015.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7631

Data del DOGV
:   07-10-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/8160


Data del document
:   05-10-2015

Organisme emissor
:   Culturarts Generalitat

Tipus de document
:   Resolució

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 5 d'octubre de 2015, del president de CulturArts Generalitat, per la qual es concedeixen ajudes per a millorar la producció audiovisual en valencià i, en concret, per al desenvolupament i preparació de projectes de llargmetratges i minisèries de ficció, animació i documentals per a l'any 2015. [2015/8160]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de 31 de març de 2015, de la presidenta de CulturArts Generalitat (DOCV 7499, 07.04.2015), de convocatòria d'ajudes per a millora de la producció audiovisual en valencià i, en concret, per al desenvolupament i preparació de projectes de llargmetratges i minisèries de ficció, animació i documentals per a l'any 2015, i d'acord amb els següents  
  
Antecedents de fet  
Primer. Mitjançant la Resolució de 31 de març de 2015, de la presidenta de CulturArts Generalitat, es van convocar ajudes per a millora de la producció audiovisual en valencià i, en concret, per al desenvolupament i preparació de projectes de llargmetratges i minisèries de ficció, animació i documentals per a l'any 2015 (DOCV 7499, 07.04.2015).  
Segon. El Decret 141/2014, de 5 de setembre, del Consell, publicat en el Diari Oficial de la Comunitat Valenciana número 7355, de 8 de setembre de 2014, pel qual es modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, atribueix a l'ens en l'article 2.2.l, i entre les seues funcions, la convocatòria i gestió de subvencions, ajudes i incentius de les diferents matèries culturals integrades en CulturArts Generalitat i, en l'article 4.2.j, l'atribució de resoldre la concessió dels incentius, ajudes i subvencions al president de l'entitat, que és el titular de la conselleria que té les competències en matèria de cultura.  
  
Tercer. Una vegada finalitzat el procés d'avaluació, la comissió tècnica avaluadora nomenada per l'Acord de 9 de juny, del president de CulturArts Generalitat, constituïda a aquest efecte i reunida en sessió el 31 de juliol de 2015, ha valorat les sol·licituds d'acord amb els criteris i prioritats establits en la base sisena i ha emés l'informe i la proposta corresponents.  
La proposta motivada de resolució del director general del CulturArts es formula després de la vista dels expedients i de l'informe i la proposta fets per la comissió tècnica avaluadora nomenada a l'efecte, i també després de comprovar que els proposats com a beneficiaris compleixen tots els requisits necessaris exigits per la convocatòria per a tindre'n la condició. I no figura en el procediment i no s'han tingut en compte més fets, al·legacions i proves que els adduïts pels interessats i d'acord amb la base cinquena, punt 6.  
  
Fonaments de dret  
Primer. D'acord amb la Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el reglament de desplegament de la dita llei; la disposició transitòria huitena de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, i el Decret 141/2014, de 5 de setembre, del Consell, pel qual es modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, del Consell, el president de CulturArts és l'òrgan competent per a la resolució de la convocatòria d'ajudes.  
Segon. Per a la concessió i pagament de les ajudes cal ajustar-se a la Llei 38/2003, de 17 de novembre, General de Subvencions; al Reial Decret 887/2006, de 21 de juliol, pel qual s'aprova el reglament de desplegament de la llei esmentada, a la disposició transitòria huitena de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, i a les bases reguladores de la convocatòria.  
Tercer. Totes les sol·licituds d'ajudes per a millora de la producció audiovisual en valencià i, en concret, per al desenvolupament i preparació de projectes de llargmetratges i minisèries de ficció, animació i documentals per a l'any 2015, es van presentar dins del termini establit en l'apartat primer de la base quarta de la convocatòria, i es tramiten els expedients incoats de conformitat amb la base cinquena.  
  
Per tot això, en virtut dels antecedents de fet i fonaments de dret, vistos l'informe i la proposta de la comissió tècnica avaluadora, els preceptes legals i reglamentaris esmentats i la resta de pertinent aplicació, en l'exercici de les competències que tinc atribuïdes, vista la proposta amb el caràcter de definitiva que eleva el director general de CulturArts, i que no figuren en el procediment ni s'ha tingut en compte altres fets, al·legacions i proves que les adduïdes per les persones interessades, i d'acord amb la base cinquena, punt 6, de la convocatòria, en relació amb el que s'assenyala en la base 7.1, resolc:  
  
  
Primer  
Concedir les ajudes a la part beneficiària que es detallen en l'annex I de la present resolució, a càrrec de la línia de subvenció T4006000, «Millora de la producció audiovisual en valencià», inclosa en el capítol IV del pressupost de CulturArts, destinada a la finalitat esmentada, per import global màxim de 192.000,00 ?.  
  
Segon  
Nomenar les persones suplents que figuren en l'annex II per ordre de prioritat, en les quals recaurà l'ajuda en cas de possibles renúncies.  
  
Tercer  
Denegar l'ajuda a les sol·licituds presentades per a la millora de la producció audiovisual en valencià i, en concret, per al desenvolupament i preparació de projectes de llargmetratges i minisèries de ficció, animació i documentals per a l'any 2015, detallades en l'annex III, per no arribar a la puntuació mínima de 15 punts establida en la base sisena, punt 3, per a ser incloses en la proposta de la comissió tècnica avaluadora.  
  
  
Quart  
Acceptar la renúncia que es detalla en l'annex IV.  
  
Cinqué  
La part beneficiària haurà de complir les obligacions i normes de justificació previstes en les bases novena i desena de la Resolució de 31 de març de 2015, de la presidenta de CulturArts Generalitat, per la qual es convoca la concessió d'ajudes per a millora de la producció audiovisual en valencià i, en concret, per al desenvolupament i preparació de projectes de llargmetratges i minisèries de ficció, animació i documentals per a l'any 2015.  
El termini màxim per a la presentació dels documents justificatius de les ajudes serà el 30 de novembre de 2015.  
  
De conformitat amb els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, reguladora de la jurisdicció contenciosa administrativa, contra aquest acte, que posa fi a la via administrativa, es podrà recórrer potestativament en reposició o es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de l'òrgan que va dictar l'acte en el termini d'un mes a comptar de l'endemà de la publicació de la resolució present.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació de la resolució present.  
  
València, 5 d'octubre de 2015.- El president de CulturArts Generalitat: Vicent Marzà Ibáñez.